་
208

དགུ་བཅུ་གོ་བརྒྱད་ རྣམ་བཤད།
আ །བཤད་གྲུབ་ལ་ཡོན་ཏན་རྣམས་ནི་ཚིག་དོན་རིན་པོ་ཆེའི་མཛོད་སོགས་ལས་ཤེས་པར་བྱའོ། །དེ་ལྟར་ཆོས་ཉིད་བར་དོའི་མན་ངག་འཆར་ཚུལ་སོ་སོ་དང་སྦྱར་
ཏེ་སྤྲོས་པ་ལ་དགའ་བ་ལ་རྒྱུད་ལས་དེ་ལྟར་བཤད་ཀྱང་མན་ངག་གནད་དོན་དང་སྦྱར་ན་ཆོས་ཉིད་བར་དོའི་སྣང་བ་གང་ཤར་ཡང་རང་སྣང་དུ་ཤེས་པ་ནི་འཇུག་པ་ཤེས་པའི་གནད་
མ་པང་དུ་བུ་འཇུག་པ་ལྟ་བུའི་གདམས་ངག་ཡིན་ལ། ཁྲེགས་ཆོད་རིག་པའི་རང་ས་གཟུང་བ་ནི་གྲོལ་བ་དུས་ཀྱི་གནད་མི་འགྱུར་བ་གསེར་གྱི་ཐུར་མ་ལྟ་བུའི་གདམས་ངག་ཡིན།
དེ་ཉིད་ཀྱི་ངང་ལས་སླར་མི་ལྡོག་པར་བྱ་བ་ནི་མཐར་ཕྱིན་མི་ལྡོག་པའི་གནད་རྩལ་ཆེན་གྱིས་མདའ་འཕངས་པ་ལྟ་བུའི་གདམས་ངག་དང་གསུམ་པོ་འདི་ཁོ་ན་ཡིན་ལ། དེ་ལས་
ཀྱང་ཕྱི་མ་འདི་ནི་འབྲས་བུ་ཡིན་པས་ཉམས་སུ་བླང་བྱ་དངོས་ནི་སྔ་མ་གཉིས་ཁོ་ན་ཡིན། ད་ལྟའི་སྐབས་སུའང༌།
ཁྲེགས་ཆོད་ཐོད་རྒལ་ཉམས་སུ་ལེན་པ་ལ་གནད་དེ་གཉིས་ནི་
ཆུ་བརྒྱ་ཟམ་གཅིག་གི་འོག་དུ་འདུ་བ་ལྟ་བུའི་མན་ངག་ཟབ་མོ་ཡིན་པས་སྙིང་གི་དཀྱིལ་དུ་ཨ་ཐམ། དེའང་ཆོས་ཉིད་བར་དོའི་ཉམས་ལེན་གནད་དུ་བསྣུན་པའི་དབང་པོ་ཉི་ཤུ་རྩ་
209

གཏེར་ འཇིགས་མེད་ཕུན་ཚོགས་གསུང༌། གསར
བྱིངས་སུ་གྲོལ་བ་ལ་དུས་མྱུར་བུལ་གྱི་ཁྱད་ཡོད་ཀྱང་གྲོལ་ས་ལ་ཁྱད་མེད་པར་བ༵ག་ཆ༷གས་ཀྱི་ཀུན་གཞི་གཟུང་འཛིན་ཐམས་ཅད་གདོད་མ༵འི་གཞིར་
སངས་བའམ་དྭག་སྟེ་ལས་ཉོན་འཁྲུལ་བའི་རང་གཟུགས་འཁོར་བའི་སྲོག་བཅད་ནས། རྟོག་མེད་དོན་གྱི་ཡེ་ཤེས་ནང་གསལ་གཞོན་ནུ་བུམ་སྐུ་མངོན་དུ་བྱས་ཏེ་སླར་གདུལ་བྱའི་
ཁམས་ལ་གཟུགས་སྐུ་རྣམ་གཉིས་འགོག་མེད་དུ་འབྱུང་བའི་ཉེ་རྒྱུ་དམ་པ་འདི་ཉིད་རྟོགས་པར་བྱའོ། །བཞི་པ་ལ་སྲིད་པ་བར་དོ་ངོས་གཟུང༌། དེའི་གདམས་པའི་གནད་གཏན་ལ་
དབབ་པ་གཉིས་ལས། དང་པོ་ས་མཚམས་ནི་ལྷུན་གྲུབ་ཐིམ་ནས་ཡིད་ཀྱི་ལུས་ཅན་ཐོགས་མེད་དུ་རྒྱུ་བ་ནས་མའི་མངལ་དུ་ཚུད་པ་ཚུན་ཆད་དོ། །སྣང་ཚུལ་ནི་ཡིད་ཀྱི་ལུས་ཅན་རྨི་
ལམ་ལྟར་ས་ཟིན་མེད་པ། སེམས་ཀྱི་སྙེམ་བྱེད་ཀུན་ལ་འཇུག་ཅིང་མངོན་ཤེས་དང་ལྡན་པ། ལུས་སེམས་གཉིས་འདུས་ཀྱི་ཚོགས་པ་གང་ལའང་ཐོགས་མེད་དུ་རྒྱུ་ཞིང་བར་དོའི་ཚེ་
༈༙ ཕྱེད་སྔ་མ་ད་ལྟའི་ལུས་ལྟར་སྣང་བ་ཕྱེད་ཕྱི་མའི་ལུས་ལྟར་སྣང་བ་གཤིན་རྗེ་རྒྱལ་པོའི་དྲུང་དུ་ཕྱིན་ནས་དགེ་སྡིག་རྩི་བགྲང་བྱེད་པའི་སྣང་བ་སོགས་སྡུག་བསྔལ་དུ་མའི་འཁྲུལ་སྣང་
210

དགུ་བཅུ་གོ་དགུ་ རྣམ་བཤད།
আ །ལ་སྤྱོད་པའོ། །གཉིས་པ་ནི། རབ་འབྲིང་ཐ་མའི་གདམས་ངག་གསུམ་ལས། དེ་ལྭ་དང་པོ་འདི་ལྟར་རང་བབས་སེམས་ཀྱི་རྟོག་པ༵་བར་ཆ༷ད་པའི་དུས་སུ་
ཟང་ཐལ་རིག་པའི་ངོ་བོ་ཡཻ་སྟོང་རྩ་བ་དང་བྲལ་བ་གསལ་བ་ཕྱོགས་སུ་མ་ལྷུང་བ་དེ་ལ་མཐོང་བྱ་མཐོང་བྱེད་ཀུན་དང་བྲལ་ཡང་མཐོང་རྒྱུ་མེད་པའི་དོན་ལ་ཁོ་ཐག་ནང་ནས་ཆོད་
པས་མ་མཐོང་བའི་མཐོང་བ་ཆེན་པོ་ནམ་མཁའ་ལྟ་བུ་སྟེ། སྡུད་པ་ལས། ནམ་མཁའ་མཐོང་ཞེས་སེམས་ཅན་ཚིག་ཏུ་རབ་བརྗོད་པ། །ནམ་མཁའ་ཇི་ལྟར་མཐོང་ཞེས་དོན་འདི་
བརྟག་པར་གྱིས། །དེ་བཞིན་ཆོས་མཐོང་བ་ཡང་དེ་བཞིན་གཤེེགས་པས་བསྟན། །མཐོང་བ་དཔེ་གཞན་གྱིས་ནི་བསྙད་པར་ནུས་མ་ཡིན། །ཞེས་སོ། །དེ་ལྟ་བུའི་ལྟ་བ་དེ་ནཱི་རིག་
སྟོང་ཟུང་དུ་འཇུག་པའི་འོད་གསལ་ཆོས་ཀྱི་སྐུ་ཡིན་པས་དེའི་ངང་ལ་མཉམ་པར་འཇོག་པ་ནི་རབ་ལྟ་བས་གྲོལ་བའི་མན་ངག་ཅེས་བྱ། འབྲིང་རྣམས་ཀྱིས་བསྐྱེད་རྫོགས་ཟུང་དུ་
འཇུག་པའི་དོན་དེ་ཤེས་རབ་ཆེན་པོས་བསྒོམས་པས་མ་དག་པའི་འཁྲུལ་བ་དབྱིངས་སུ་དག་པ་ནི། འབྲིང་བསྒོམས་པས་གྲོལ་བའི་ཐབས་ཁྱད་པར་ཅན་ཡིན་ལ། ཐ་མས་སྐྱབས་
211

༈ སུ་འགྲོ་བ་དང་བླ་མ་ལ་གསོལ་བ་བཏབ། དག་པའི་ཞིང་ཁམས་ངོས་བཟུང་ལ། སྲིད་པ་ཡིད་ཀྱི་ལུས་ཅན་ཐོགས་པ་མེད་པ་དེར་འགྲོ་བའི་འདུན་པ་བཞག་པ༵ས་ཞིང་ཁམས་དེར་
འཇིགས་མེད་ཕུན་ཚོགས་གསུང༌། གསར།
སྐད་ཅིག་ལ་བརྫུས་ཏེ་སྐྱེས་ནས་ལོ་ལྔ་བརྒྱ་ན་སྟེང་ཕྱོགས་ཁྲོ་བོའི་ཞིང་ཁམས་སུ་ཤེས་སྒྲིབ་དང་བག་ཆགས་ཀྱི་ཀུན་གཞི་གདོད་མའི་གཞིར་སངས་པའམ་དག་སྟེ་སངས་རྒྱས་པ་
ནི་ཐ་མ་མོས་གུས་ཀྱིས་གྲོལ་བའི་ལམ་ཡིན་ནོ། །ཡང་ཐ་རྣམས་ཡང་སྲིད་ཕྱི་མའི་འཁྲུལ་སྣང་གི་མགོ་བརྩམས་ཏེ་ཕོ་མོ་འཁྲིག་པ་བྱེད་པ་སོགས་མཐོང་ཚེ་རང་ཉིད་དེར་སྐྱེ་བའི་སྔ་
ལྟས་ཡིན་པས་ཕ་མ་ཡི་དམ་མམ་བླ་མ་ཡབ་ཡུམ་གྱི་སྐུར་གསལ། རང་སེམས་ཤེས་རབ་ཆེ་བར་འདོད་ན་དྷཱིཿ༔ཡིག་སྙིང་རྗེ་ཆེ་བར་འདོད་ན་ཧྲཱིཿ༔ ནུས་མཐུ་ཆེ་བར་འདོད་ན་ཧཱུྃ་ཡིག་ཏུ་
གསལ་ལ་ཡུམ་གྱི་ལུས་གཞལ་ཡས་ཁང་དུ་མོས་པའི་དབུས་སུ་ཞུགས་པས་སྐྱེས་མ་ཐག་ཏུ་ཆོས་དང་འཕྲད་དེ་རང་ལོ་བཅོ་ལྔའམ་ཉེར༌ལྔ༌སོོ་ལྔ་གང༌རུང༌དུ༌རང༌རྒྱུད་ལ་རྫོགས་པ་
ཆེན་པོའི་དོན་རྟོགས་ནས་རྟེན་དེ་ལ་འཁོར་བའི་ཡེ་ཤེས་ཆེན་པོས་བཅད་ནས་རྟོག་མེད་དོན་གྱི་ཡེ་ཤེས་སྐུ་བཞི་ཡེ་ཤེས་ལྔ་ལྡན་མངོན་དུ་བྱེད་པ་ཡིན་པས་ན་ལམ་ཟབ་རྨད་དུ་བྱུང་
212

།བ་འདི་ལྟ་བུ་ལ་དུས་རྒྱུན་དུ་བརྩོན་པར་བྱའོ། །སྡུག་འབད་བརྩོན་པའི་ཁུར་གྱིས་ནོན་མིན་པར། །མཉམ་པར་བཞག་པ་ཁོ་ནའི་ལག་རྗེས་སུ། །ཟབ་ལས་
ཆེས་ཟབ་བརྒྱུད་གསུམ་དགོངས་པའི་མཐིལ། །རྩོལ་མེད་ཡིད་ཀྱི་ཀློང་ནས་འདི་བཞིན་ཤར། །བར་སྐབས་ཀྱི་ཚིགས་བཅད་དོ། །བཞི་པ་འབྲས་བུའི་རྒྱུད་ནི། ཀུན་ཏུ་བཟང་པོ་
ཉིད་ཀྱི་སྐུ་དང་གསུང་དང་ཐུགས་རྡོ་རྗེ་ལས་འདི་ལྟར་བྱུང་ངོ༌། །དེ་ཡང་འབྲས་བུ་གཞན་གྱིས་མ་བསྐུལ་བཞིན་གཙོ་བོས་སྟོན་དགོས་པའི་གནད་ནི་འབྲས་བུ་མཐར་ཐུག་ནི་སྟོན་པ་
ཉིད་ཡིན་པས་ན་རང་གི་བཞུགས་ཚུལ་སྟོན་པ་ཡིན་པས་སོ། །དེ་ལྟ་བུའི་ལམ་ཟབ་རྨད་དུ་བྱུང་བ་ཉམས་སུ་བླངས་པས་སྦྱང་གཞི་བདེ་གཤེགས་སྙིང་པོ་ལ་སྒྲིབ་བྱེད་ལས་དང་སྒྲིབ་
213
པ་མཐའ་དག་སྦྱངས་ཏེ་གཞི་ཀྭ་དྭག་ཆེན་པོ་ནང་གསལ་དུ་ཐིམ་ལ་མ་རྨུགས་པའི་ཆོས་སྐུའི་རྒྱལ་སར་དབང་བསྒྱུར་ཞྀང༌། གཟུགས་སྐུ་རྟག་ཁྱབ་ཆེན་པོས་འགྲོ་བའི་དོན་རྩོལ་ ༔
མེད་དུ་མཛད་པས་དོན་གཉིས་ལྷུན་གྱིས་གྲུབ་པའི་ས་ལ་དབུགས་འབྱིན་པའི་ཐབས་ཁྱད་པར་ཅན་ནི་ལམ་འདི་ལྟ་བུ་ལས་བྱུང་བ་ཡིན་ནོ༑ ༑དེ་ཡང་འབྲས་བུ་མཐར་ཐུག་དེ་སྐུ་
བརྒྱ་ཐམ་པ་
རྣམ་བཤད།

གཏེར་ འཇིགས་མེད་ཕུན་ཚོགས་གསུང་།
༈ ལྔས་བསྡུས་པར་བཤད་པས་ན་དེ་དག་ཅུང་ཟད་བཤད་ན། ཆོས་ཀྱི་སྐུ་ནི་དག་པ་གཉིས་ལྡན་མཐར་ཐུག་པ་དམིགས་བསམ་སྤྲོས་པའི་ཡུལ་ལས་འདས་པ། འབྲས་ཆོས་རྒྱ་མཚོའི་
འཆར་གཞིར་གྱུར་པ། ཞལ་ཕྱག་སྤྲོས་པ་ལས་འདས་པ༑ དུས་གསུམ་སངས་རྒྱས་ཐམས་ཅད་སྔ་ཕྱི་མེད་པར་དབྱིངས་གཅིག་ཏུ་བཞུགས་ཀྱང་གཅིག་གིས་གཅིག་མི་གཟིགས་པའི་
ཚུལ་དུ་བཞུགས་པའི་དབྱིངས་མཐར་ཐུག་ལ་བརྗོད་པ་ཡིན་ཏེ། གསང་སྙིང་ལས། གཅིག་དང་དུ་མ་བྲལ་བ་ཡི། །མཐའ་དང་དབུས་མེད་དེ་བཞིན་ཉིད། །སངས་རྒྱས་ཀྱིས་ཀྱང་
མི་གཟིགས་ཏེ། །རང་བྱུང་ཡེ་ཤེས་གནས་མེད་སྣང༌། །ཞེས་སོ། །ལོངས་སྐུ་ནི་ཆོས་སྐུའི་བདག་རྐྱེན་ལས་བྱུང་བ་ངེས་པ་ལྔ་དང་ལྡན་པ་རང་སྣང་དང་གཞན་སྣང་གིས་བསྡུས་པ་
ཐམས་ཅད་དོ། །སྤྲུལ་སྐུ་ནི་གདུལ་བྱ་དག་དང་མ་དག་པའི་འགྲོ་བ་རྣམས་ལ་སྣ་ཚོགས་གཟུགས་ཀྱིས་དོན་རྒྱུན་ཆད་མེད་པར་མཛད་པ་ཡིན་ལ། མི་འགྱུར་རྡོ་རྗེའི་སྐུ་ནི་སྐུ་གསུམ་
པོ་གདོད་མའི་ཀློང་ལས་ཤར་ཞིང་ངོ་བོ་ལ་སྐྱེ་འགག་གི་ཟུག་རྔུ་དང་བྲལ་བའི་ཆ་ལ་བརྗོད་པའོ། །མངོན་པར་བྱང་ཆུབ་པའི་སྐུ་ནི་སྐུ་གསུམ་དེ་དག་ཡོན་ཏན་རྒྱ་མཚོའི་མཛོད་དུ་
214

215
আ །གྱུར་པས་ན་དེ་སྐད་དུ་བརྗོད་དོ། །འདིར་འབྲས་བུ་ལ་བཤད་པར་བྱ་བ་མང་པོ་ཡོད་མོད་ཀྱང་འདི་ཉིད་བྲི་བར་བརྩོན་པའི་སྐབས་སེམས་ཀྱི་ཤར་ཆ་མོག་
པོར་གྱུར་ནས་རང་ཤུགས་ཀྱིས་བྲི་མ་ནུས་ལ། ཡིག་ཆ་རེ་ཀློག་ནས་བྲིས་ན་ཅུང་ཟད་འབྲི་ཆོག་ཀྱང༌། དཔེ་གཅོད་བྱས༌པ༌ལ༌སྤྱིར་དགོས་པ་ཆུང་བ་དང༌། ཁྱད་པར་འབྲས་བུ་འདི་
སྐལ་ལྡན་ཡིད་ཆེས་པའི་ཆ་ལག་ཙམ་ལས་ཉམས་ལེན་དངོས་ལ་མཁོ་གལ་མི་ཆེ་བས་བཏང་སྙོམས་སུ་བཞག་པ་ཡིན། གསུམ་པ་ཐ་མར་དགེ་བ་མཇུག་གི་དོན་ནི། ས་མ་ཡཱ། རྒྱ་
རྒྱ་རྒྱ་རྒྱ་རྒྱ། མཎྜལ་གུ་ཧྱ་ས་མནྟ་ཨ་ཨཿ སྦས་རྒྱ། གསང་རྒྱ། དམ་རྒྱ། གཉན་རྒྱ། ༼༦༽ ༼༦༽ ༼པ༽༔ སྔགས་སྲུང་རྡོ་རྗེ་རལ་གཅིག་མ། དཔལ་མགོན་ནག་པོ་ཆེན་པོ་རྡོ་རྗེ་
དགྲ་འཇོམས་འབར་བས་སྐད་ཅིག་ལ་གཡེལ་བ་མེད་པར་བཛྲ་ས་མ་ཡ་རཀྵ་སྭཱ་ཧཱ། ཞེས་རང་བྱུང་ཡེ་ཤེས་རྒྱུད་ཀྱི་རྒྱལ་པོ་རྫོགས་སོ། །སློབ་བུ་གུ་ཎའི་མཚན་ཅན་མཆོག་གྱུར་ ༔
དམ་པ་དང༌། གྲུབ་དབང་འཇིགས་མེད་ཕུན་ཚོགས། ཆོས་ཉིད་རྡོ་རྗེ། བྱང་ཆུབ་རིག་འཛིན་སོགས་སྐྱེས་བུ་དུ་མའི་ངོར་སྔགས་ནག་བདེ་སྟོང་གླིང་པ་འཁྲུལ་ཞིག་རིག་པའི་རྡོ་རྗེས་
བརྒྱ་ གཅིག་ རྣམ་བཤད།

གཏེར་ འཇིགས་མེད་ཕུན་ཚོགས་གསུང༌། གསར།
གང་དྲན་ཤར་མར་སྤེལ་བ་ཛ་ཡན་ཏུ། ཞེས་པའོ། །དེ་ལྟར་ཟབ་མོའི་རྒྱུད་སྡེ་འདི་ཉིད་སྔོན་གྱི་འཆད་ཚུལ་གྱི་དབང་དུ་ན། རྒྱལ་དབང་པདྨ་ཀ་རས་མདོ་སྔགས་རྒྱ་མཚོའི་དགོངས་
གནད་བཀྲོལ་བའི་ལྡེའུ་མིག་གི་ཚུལ་དུ་རྒྱས་པར་བཤད་ཚུལ་དང༌། རྡོ་རྗེ་བདུད་འཇོམས་ཀྱིས་ནང་རྒྱུད་ཡོ་ག་གསུམ་གྱི་སྤྱི་ཆིངས་སུ་འབྲིང་པོའི་བཤད་ཚུལ་དང༌། རྒྱལ་བ་མཆོག་
དབྱངས་ཀྱིས་མན་ངག་སྙིང་པོའི་གནད་དང་སྦྱར་ནས་བསྡུས་པའི་བཤད་ཚུལ་དང་གསུམ་ཡོད་པ་ལས། འདི་ནི་བར་བའི་ལུགས་ལྟར་བྱས་པ་ཡིན་ལ། དེ་ལའང་ནང་གསེས་ཀྱིས་
རྒྱས་བསྡུས་ཀྱི་འཆད་ཚུལ་མང་པོ་ཡོད་པ་ལ། མ་ཧཱ་དང་ཨཻ་ནུ་བསྡུས་པ་དང་ཨ་ཏི་འབྲིང་པོའི་བཤད་ཚུལ་དུ་བྱས་ཏེ་བཀྲལ་བ་ཡིན་ནོ། །འདིར་སྨྲས་པ། དེ་ལྟར་ལེགས་བཤད་
ཉིན་བྱེད་དབང་པོ་མཆོག །མན་ངག་སྙིང་པོའི་མུ་ཁྱུད་ཀུན་ནས་ཟླུམ། །དྲི་བྲལ་ལུང་རིགས་འོད་སྟོང་འཕྲོ་བ་འདི། །ཐུབ་བསྟན་གླིང་བཞི་གསལ་བའི་དཔལ་དུ་ཤར། །ཟབ་རྒྱས་
༈༙ བཅུད་ཀྱིས་གཏམས་པའི་རྒྱུད་མཆོག་གཏེར་གྱི་བུམ་པ་བཟང་པོ་འདི། །ཟབ་གཏེར་བདག་པོས་བདག་ལ་གཏད་ནས་འགྲོ་ཀུན་རེ་བ་སྐོངས་ཤིག་ཅེས། །ཟབ་མོའི་བཀའ་མཆིད་
216

217
আ །སྙིང་ལ་སོན་ཚེ་ཞུམ་མེད་བརྩོན་པའི་ཁུར་བཏེགས་ནས། །ཟབ་གསང་མན་ངག་འདོད་དགུའི་བཀོད་པ་རིས་མེད་འགྲོ་བའི་དཔལ་དུ་བསྐྲུན། །གྲགས་འདོད་
རྙེད་ལ་རེ་བའི་གྲུབ་རྫུན་དང༌། །ཆགས་སྡང་ཡིད་ལ་མཛའ་བའི་རྟོག་གེ་བའི། །བློ་ལ་ཟབ་མོའི་རྒྱུད་འདི་འཕྲོད་དཀའ་ཡང༌། །པདྨ་ཀ་རའི་སྨོན་འབྲས་སུ་ཡིས་འགོག །ཆོས་ཚུལ་
འདི་ནི་ཉི་ཟླ་ཇི་བཞིན་རིས་མེད་བསྟན་འགྲོའི་དཔལ་དུ་སྨན། །ཆུ་བོ་ཇི་བཞིན་ཕྲིན་ལས་འཆད་མེད་མཁའ་བཞིན་སྲིད་མཐར་གནས་པ་དང༌། །ནོར་བུ་དང་ནི་བུམ་བཟང་ཇི་
བཞིན་འདོད་དགུ་རྒྱ་མཚོའི་གཏེར་དུ་གྱུར། །བདུད་རྩིའི་མཆོག་བཞིན་ལས་ཉོན་མཐའ་དག་སེལ་བའི་མཐུ་དང་ལྡན་པར་ཤོག །སྐྱེས་སྦྱངས་ཤེས་བརྩོན་ཤིན་ཏུ་དམན་པ་བདག །
བསྟན་བཅོས་རྩོམ་པའི་རྒྱུ་གསུམ་དང་བྲལ་ཕྱིར། །རྒྱུད་འདི་བཤད་ལ་ཉེས་པའི་ཆ་མཆིས་རྣམས། །རྩ་གསུམ་དམ་ཅན་ཚོགས་ཀྱི་སྤྱན་སྔར་འཆགས། །བསམ་སྤྱོད་དག་པའི་ཆ་༔
གང་དུས་གསུམ་བསགས་པའི་དགེ་ཚོགས་དང་འགྲོགས་ཏེ། །མཁའ་མཉམ་ཡིད་ཅན་སྐྱེ་བོའི་རྗེས་སོན་ཀུན་ཀྱང་ཕན་བདེའི་གཏེར་ལ་དབང༌། །ཐུབ་བསྟན་ལུང་རྟོགས་སྣང་བས་
བརྒྱ་ གཉིས་ རྣམ་བཤད།

༈༙ མཁའ་དང་ནོར་འཛིན་ཁྱོན་ཀུན་ཡོངས་ཁྱབ་སྟེ། །སྣོད་བཅུད་མཐའ་དག་མངོན་དགའི་ཞིང་གི་འབྱོར་བ་དམ་པས་མཛེས་གྱུར་ཅིག །བདག་ནི་འདི་ནས་ཚེ་རབས་ཐམས་ཅད་
དུ༑ ༑ཀུན་མཁྱེན་མི་ཕམ་རྒྱ་མཚོས་རྗེས་བཟུང་སྟེ། །ཟབ་རྒྱས་གདམས་པ་ཀུན་གྱི་སྣོད་གྱུར་ནས། །མཐའ་ཀླས་འགྲོ་རྣམས་འདྲེན་པའི་མཐུ་ཐོབ་ཤོག །ཅེས་ཟབ་གཏེར་བདག་པོ་ཉིད་
ཀྱིས་ཁྱི་ལ་སེང་གེར་བཏགས་པའི་དཔེ་བཞིན་ཕྲན་དམན་གྱི་ན་བའང་གཏེར་གྲོགས་མཆོག་ཏུ་ལུང་བསྟན་པས་དབུགས་ཕྱུང༌། རྒྱུད་འདི་རིགས་ལ་འགྲེལ་བ་རེ་གྲུབ་ན་ལེགས་ཚུལ་གྱི་བཀའ་གནང་ཐོབ། སྙིང་གྲོགས་དར་རྒྱས་ཀྱིས་བླ་མའི་སྐུ་བསྙན་འཕྲུལ་གྱིས་བཞེངས་
གཏེར་ འཇིགས་མེད་ཕུན་ཚོགས་གསུང་། གསར།
པའི་སྐྱེས་དང་བཅས་ཡང་ཡང་བསྐུལ་བ་སྙིང་ལ་བཅགས་ཏེ་རང་གི་མོས་འདུན་སྟོབས་སུ་གྱུར་ཚེ་འདིའི་འགྲེལ་བ་ལྡེབ་ཆུང་བཅུ་ཙམ་འབྲི་འདོད་ཀྱི་བྱ་བའི་མགོ་བཟུང་ཚེ། རྣམ་རྟོག་འཁྲུལ་བའི་ཤར་ཆ་ཆུ་བོའི་རྒྱུན་བཞིན་རྩོལ་མེད་དུ་ཤར་བ་མཐའ་དག་བྲིས་ན་ལྡེབ་གྲངས་
ལྔ་བརྒྱ་ལྷག་ཙམ་ཡོད་སྙམ་པར་གྱུར་ཚེ་ཕྱི་རྐྱེན་ཏུ་རུ་ཀའི་འཚུབ་མས་ལྷག་པར་གཡོ་བ་དང་། ནང་རྐྱེན་ལེ་ལོ་དབང་བཙན་པས་ཡིད་ལ་ཤར་བ་རྣམས་མགོ་ཟིན་མཇུག་ཟིན་ཏུ་བྱས་ནས་རབ་རྒྱལ་ཤིང་འབྲུག་ཟླ་ཚེས་ཀུན་མཁྱེན་བུ་རམ་ཤིང་པས་བདེན་བཞིའི་ཆོས་ཀྱི་འཁོར་
ལོས་འགྲོ་མང་བྱང་ཆུབ་ལ་བཀོད་པའི་དུས་ཆེན་ལ་མགོ་བཟུང་ཞག་བཅུའི་ཁོངས་སུ་གྲུབ་པར་བྱེད་པ་པོ་ནི་ངག་དབང་བློ་གྲོས་མཚུངས་མེད་དུ་འབོད་པ་དེའོ།། །།
218

རྒྱུད་ཀྱི་
བརྒྱ་ གསུམ་བྱོན། རྣམ་བཤད།
আ
།གཞི་དབྱིངས་ཀ་དག་གདོད་མའི་ཀློང་ཡངས་སུ། །ངེས་པ་ལྔ་ལྡན་ལོངས་སྤྱོད་རྫོགས་པའི་སྐུ། །སྣ་ཚོགས་སྤྲུལ་པའི་རོལ་པ་དཔག་ཏུ་མེད། །སྐུ་གསུམ་
དབྱེར་མེད་དྲིན་ཆེན་བླ་མར་འདུད། ། ༡༩༩༣ཟླ་༡༡ ཚེས་༨ སྤེལ་བ་དགེ། །
219

གཏེར་ འཇིགས་མེད་ཕུན་ཚོགས་གསུང༌། གསར།
220